Tiziana มาต้อนรับเราถึงหน้าที่พักของ Apartment (หลังนัดแนะเวลากันผ่าน message ของ App Airbnb) ห้องพักอยู่ชั้นสองไม่มีลิฟต์ ต้องแบกกระเป๋าขึ้นไป ที่พักอยู่ใกล้ตลาด Mercato Centrale ของ Firenze เปิดหน้าต่างไปก็เห็น แต่ต้องปิดหน้าต่างเพราะเสียงที่ดังเข้ามา ส่วนหน้าต่างกันเสียงได้ดีมากๆๆ จากที่พักเดินไป Duomo ก็นิดเดียว เหมาะไปเดินดู Firenze ยามค่ำคืน ด้านร้านสะดวกซื้ออย่าง Carefour express ก็ห่างไปไม่ถึง 100 เมตร
ข้อเสียของที่พักคือมีห้องอาบน้ำเพียงหนึ่งห้อง ถ้าไปหลายคนก็รอคิวกันหน่อย แต่มีห้องสุขาให้สองห้อง ด้านที่นอนไม่ได้แยกสัดส่วน ทำให้ได้ยินเสียงกันและกันในห้องพัก ถ้าสมาชิกมีใครนอนกรนคงลำบากหน่อย ห้องนอนชั้น Loft มีพื้นที่แค่นอน วางกระเป๋าเดินทางไม่ได้ ข้อเสียอีกอย่างคือถนนในใจกลางของ Firenze จะเป็น cobblestone การลากกระเป๋าจะลำบากหน่อย ล้อตกหลุมตกร่องอยู่เรื่อยๆ (ยิ่งที่พักใครยิ่งอยู่กลางเมืองเก่ายิ่งลำบาก)
แต่โดยรวมก็ถือว่าโอเคสำหรับที่พักนี้